ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՈՒՂԵՐՁՆ ԸՆՏԱՆԻՔԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի, հայրենակիցներ, սիրելի արտաշատցիներ, ջերմորեն շնորհավորում եմ ձեզ՝ Ընտանիքի միջազգային օրվա առթիվ:

1993 թ. ՄԱԿ-ի Գլխավոր ասամբլեան մայիսի 15-ը հռչակել է որպես Ընտանիքի միջազգային օր, որն Հայաստանում նշվում է 2011 թվականից:

Ընտանիքն է յուրաքանչյուր պետության ու հասարակության ամենից կարևոր օղակներից մեկը, իսկ ամուր ու կայացած ընտանիքը՝ կայացած պետության հիմնասյունը:

Ընտանիքի դերն ու նշանակությունը մշտապես առաջնային է մեզ` հայերիս համար, ամուր ու կայացած ընտանիքները, որտեղ մարդկանց միավորում է ընտանեկան ջերմությունը, սերն ու երջանկությունը, միշտ էլ օրինակելի են եղել մեզ համար։

Կարևորելով ու արժևորելով ընտանիքի դերը պետության և համայնքի կյանքում՝ մենք մեր սրտացավ վերաբերմունքով պետք է մշտապես աջակցենք հատկապես բազմազավակ ու սոցիալապես անապահով ընտանիքներին, նպաստենք ընտանիքի սոցիալական պաշտպանվածության խնդիրների լուծմանը:

Մեկ անգամ ևս շնորհավորում եմ բոլորիս այս գեղեցիկ տոնի առթիվ: Թող մեր համայնքում շատանան ընտանիքները, թող բոլոր ընտանիքներում թևածեն սերը, համերաշխությունը երջանկությունը: